**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի «Առևտրի խթանման և որակի ենթակառուցվածքի» (ԱԽՈԵ)վարկային ծրագրի շրջանակում **«ՀՀ Էկոնոմիկայի նախարարության «Ստանդարտացման և չափագիտության ազգային մարմին» ՓԲԸ-ի /ՍՉԱՄ/ արդյունաբերական չափագիտության կենտրոնի համար նախատեսված տարածքների վերանորոգման աշխատանքների Ծրագրի ղեկավար» թիվ TPQI-C-3.1.3.2** տեխնիկականառաջադրանքըիրականացնելու նպատակով հայտարարվում է լրիվ դրույքով անհատ խորհրդատուի ընտրության մրցույթ:

ԱԽՈԵ ծրագրի շրջանակում նախատեսվում է իրականացնել ՍՉԱՄ-ի արդյունաբերական չափագիտության կենտրոնի համար նախատեսված տարածքների վերանորոգում: Վերանորոգվող տարածքը գտնվում է ք. Երևան Կոմիտասի պող․ 49/4 (1-ին, 2-րդ և 4-րդ հարկեր) հասցեում, ընդհանուր մակերեսը կազմում է մոտ 1200 ք.մ.:

Այս առաջադրանքի հիմնական նպատակն է վարձել անհատ խորհրդատուի, որը կհամակարգի ու կվերահսկի վերանորոգման աշխատանքների ողջ գործընթացը և կապահովի դրա ժամանակին և արդյունավետ իրականացումը:

**Ընտրված Խորհրդատուն պետք է իրականացնի հետևյալ առաջադրանքները՝**

* Իրականացնի վերանորոգման աշխատանքների ընդհանուր համակարգումն ու հսկողությունը:
* Վերահսկի վերանորոգման աշխատանքները, որպեսզի դրանք իրականացվեն համաձայն նախագծերի, Պատվիրատուի կողմից ներկայացված նյութերի ու սարքավորումների որակական և տեխնիկական պահանջների:
* Իրականացնի վերանորոգման աշխատանքների հեղինակային և տեխնիկական հսկողության ծառայությունների մատուցման հսկողությունը:
* Ապահովի առաջադրանքով նախատեսված վերանորոգման աշխատանքների ժամանակին՝ համաձայն հաստատված ժամանակացույցի և արդյունավետ իրականացումը:
* Ապահովի առաջադրանքով նախատեսված վերանորոգման աշխատանքների ընդունման գործընթացների իրականացումը, ստուգի Կապալառուի կողմից ներկայացրած վերանորոգման աշխատանքների վերաբերյալ ամսական կատարողական ակտերը ու պահանջներին համապատասխանության դեպքում հաստատի Կապալառուին վճարվելիք գումարը և Պատվիրատուի անունից ընդունի կատարողական ակտերը:
* Պատվիրատուի անունից տեղեկացնի Կապալառուին այն դեպքերի մասին, երբ վերանորոգման աշխատանքները կատարվել են հաստատված նախագծերի, տեխնիկական մասնագրերի, շինարարական նորմերի խախտումներով կամ անորակ նյութերի օգտագործմամբ, և եթե դրանք ժամանակին չուղղվեն, տեղյակ պահի Պատվիրատուին թերությունների մասին և խորհուրդ տա վերջինիս չընդունել աշխատանքները:
* Ապահովի փոխգործակցությունը և հաղորդակցությունը Պատվիրատուի, ԾԿԳ-ի, Կապալառուի, Նախագծող և Տեխնիկական հսկողություն իրականացնող խորհրդատուների միջև վերանորոգման աշխատանքներին առնչվող հարցերում:
* Մասնակցի վերանորոգման աշխատանքներին առնչվող գործընթացների կառավարմանը, ժամանակին տեղեկացնի պատվիրատուին վերանորոգման աշխատանքների արդյունավետ իրականացմանը խոչընդոտող բոլոր խնդիրների մասին, գնահատի խնդիրները և առաջարկություններ նախապատրաստի դրանց արդյունավետ լուծումների վերաբերյալ:
* Կատարի վերանորոգման աշխատանքների իրականացման շինարարության պայմանագրով Ծրագրի ղեկավարի համար սահմանված այլ հանձնարարականներ ու պարտավորություններ, և այլն:

Մանրամասն Տեխնիկական առաջադրանքը կարող է տրամադրվել ստորև նշված հասցեով:

Ծառայությունները նախատեսվում է իրականացնել 2021թ. հոկտեմբերից՝ վեց ամիս ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն շինարարության ոլորտում,
* Շինարարական աշխատանքների համակարգման և հսկողության առնվազը 5 տարվա փորձը,
* Վերջին 5 տարիների ընթացքում նմանատիպ բարդության աշխատանքների կազմակերպման և հսկողության առնվազն 2 հաջող իրականացված աշխատանքների փորձ,
* Շինարարական աշխատանքներին առնչվող ՀՀ իրավական դաշտի իմացություն,
* Համակարգչով աշխատելու բավարար հմտություններ, գերազանց կազմակերպչական և հաղորդակցման հմտություններ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2021 թվականի հուլիսի 19-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները՝ անհրաժեշտ տեղեկություններով (տեղեկատվություն կրթության /կցել դիպլոմի պատճենը/, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի /կցել վերջին հինգ տարիներին իրականացրած նմանատիպ ծրագրերի ցանկ, հաջողությամբ իրականացրած առնվազն երկու նմանատիպ պայմանագրերի պատճեններ և այլն/, համապատասխան օրենսդրության իմացության, համակարգչային գիտելիքների վերաբերյալ և այլն) ստորեւ նշված հասցեով (անձամբ, կամ փոստով, կամ էլ-փոստով):

ԱԽՈԵ Ծրագրի կառավարիչ պարոն Գեորգի Խաչատրյանին

ԱԽՈԵ Ծրագրի կառավարման գրասենյակ

Երեւան 0010, Հանրապետության հրապարակ, Նալբանդյան փող. 28, 5-րդ հարկ

Հեռախոսներ. (374 10) 515 580, 515-581

Էլ. փոստ. [info@tpqi.am](mailto:info@tpqi.am); [h.shamamyan@tpqi.am](mailto:h.shamamyan@tpqi.am)